**ÉNEK-ZENE**

Az ének- zenei nevelés a tanuló identitástudatának kialakítása és személyiségfejlődése szempontjából kiemelkedő fontosságú. A zenei nevelés akkor lesz eredményes, ha kialakul a tanuló zenei anyanyelve, mely által hazájához, nemzetéhez értelmileg és érzelmileg egyaránt kötődik. A pedagógus munkájának érdemi szerepe van a gyermek iskolai életében, ennek hatása életre szóló, túlmutat az iskola falain. Az ének-zenei nevelés speciálisan olyan készségeket, képességeket, kompetenciákat is fejleszt, melyek hatással vannak egyéb, nem zenei képességekre is (transzferhatás).

A művészi tevékenység, a művészetek hatása semmivel nem pótolható szerepet játszik személyiségünk fejlődésében, az ízlés, a kreativitás, az érzések árnyalt kifejezésének fejlesztésében. A műalkotások által közvetített magatartásminták elsajátítása a kulturális közösség fennmaradásának biztosítéka, az egyén szocializációjának döntő mozzanata. A kultúra értékeinek megismerése közös élményanyaggal szolgálja az összetartozás érzésének erősítését. A művészeti nevelés segítséget nyújt a tanulóknak abban, hogy felismerjék, becsüljék a kultúra értékeit, hozzájárul a nemzeti azonosságtudat kialakításához.

Az ének-zenei nevelés fő célja az ének megszerettetése, a zene világának megismertetése és élményt adó megértetése. Ennek eszköze, a zenei élmény, személyiség- és közösségformáló erejével, pedagógiai jelentőségével, jóval túlmutat a zenélés tevékenységén. A tanítás célja a zeneértő és zeneérző képességek fejlesztése, a szellemi és lelki tulajdonságok gyarapítása, a fantázia, az érzékenység fokozása a zenei élmények segítségével. A közös együttes élmény megteremtése segítségével a befogadás és az önkifejezés, valamint az egymásra figyelés harmóniája valósulhat meg.

Ének-zenei oktatásunk jellemzője az értékközvetítés és az értékőrzés a Kodály-módszer segítségével. E módszer teljes embert fejlesztő pedagógia, melynek középpontjában az európai műveltségű, a magyar nemzeti hagyományt őrző, nyitott, kreatív, közösségi ember áll. Zenei örökségünk bemutatásával, tanításával erősítjük tanulóink pozitív attitűdjét, kötődését saját népe és kultúrája értékeihez, a szülőföld, a haza és a nemzet fogalmának kialakítását.

A zenei reprodukció témakörében a pedagógus feladata az éneklés különböző formáinak (hangszerkíséretes éneklés, egy- és többszólamú éneklés) megismertetése, hallás utáni daltanítással magyar és külföldi népzenei anyag bemutatása, aktív énekléssel maradandó élmények nyújtása, az énekes és hangszeres improvizáció, az alkotó és önkifejező tevékenység fejlesztése, valamint a felismerő kottaolvasás elemeinek a relatív szolmizáció, a kézjelek /gyengénlátók esetében javasolható, vakok esetében nem elvárható/, a ritmikai és dallami összetevők tanítása.

A látássérültek Braille-kotta tanítása (a notáció bonyolultsága miatt) az ének-zene órákon nem kivitelezhető, ezért kizárólag a normál tagozaton, ezen belül is a felső tagozaton, a szolfézs órákon történik. A hangszeres órákon is kapcsolatba kerülhetnek a kottával, itt az egyéni adottságok döntik el ennek mértékét. Elsősorban auditív megközelítéssel tanítjuk a darabokat, ezt követi a Braille-kottából az utólagos értelmezés. A relatív szolmizáció nem segíti a pontírású kotta olvasását, az inkább auditív értelemben a tonalítás-érzethez ad támogatást.

Mivel a látássérültek esetében a vizuális ingereknek nem jut szerep, inkább taktilis úton, pl. a különféle hangszerek megtapintásával végezzük a szemléltetést.

A zenei befogadás témakörében a zeneművekben való tájékozódást segítő kompetenciák (emlékezet, zenei fantázia, koncentráció) fejlesztése és a zenehallgatás anyagának az újszerű médiatartalmak felhasználásával is történő bemutatása, ismertetése.

Az enyhe értelmi fogyatékos tanulók számára a tanításban minden elem az ének-zenei élményekhez, tevékenységekhez kapcsolódik. A tanórákon kiemelt cél az élőzenére épülő befogadói élmények megteremtése. E cél elérése érdekében az éneklés, az aktív zenélés változatos formáit szerepeltethetjük. Az aktív zenélés, mint csapatmunka, mint közösségi élmény nagy segítséget nyújt a hátrányos szociokulturális státusz leküzdésében, az eredményes társadalmi integrációban, a fogyatékosságból eredő hátrányok csökkentésében. A sikeres énekórai munka segíti a belső kontroll erősítését, az önbizalom fejlesztését, a lelki egészség biztosítását. Az oktatás fontos részét képezi a zene és a mozgás összekapcsolása, a néptánc oktatása, valamint a kultúrát közvetítő intézmények bevonásával a koncertpedagógia lehetőségeinek kihasználása. Az egyéni különbségek figyelembevételének fontos területe a tehetséggondozás, melynek célja a kiemelkedő teljesítményre képes tanulók segítése, hogy képességeiknek megfelelő szintű eredményeket érjenek el.

A zenei nevelés Magyarországon a Kodály Zoltán által megalkotott filozófiát követve, tevékenység központú módszer alapján valósul meg. A magyar zenekultúra évszázados hagyománya, hatalmas magyar dallamkincse, bőséges tartalmat kínál a zenei oktatás minden szintjéhez. Zenei anyanyelvünk, általános műveltségünk megalapozásának és nemzeti azonosságtudatunknak fontos tényezője.

*„Mielőtt más népeket akarunk megérteni, magunkat kell megértenünk. Semmi sem alkalmasabb erre, mint a népdal. Erre az alapra épülhet olyan zenei műveltség, mely nemzeti, de lelket tár minden nép nagy alkotásainak. Értékmérőt is kap a népdallal, aki e századok csiszolta tökéletességhez méri, amit hall: nem tévesztik meg többé hamis bálványok..."* (Kodály Zoltán)

## 1–2. évfolyam1/1–1/2–2. évfolyam

A szakasz oktató-nevelő munkájának célja átvezetni a gyerekeket az óvodai játékközpontú tevékenységből az iskolai tanulás tevékenységébe. Feladata a tanulót felkészíteni az alapvető kultúrtechnikák befogadására, fogékonnyá tenni a környezet, a természet és a társas kapcsolatok iránt, teret biztosítva az életkornak és a fejlettségnek megfelelő gyermekjátéknak és mozgásnak.

Az ének-zene hatékony tanítása is biztosítja ebben a szakaszban az átmenet sikerességét. A dalok, játékok tanításával, az ének-zene eszközrendszerével segítheti tanulóinkat az önmegvalósítás, önkifejezés gyakorlásában, a feszültségtől mentes, oldott kommunikáció átélésében. A játékos, felszabadult légkör segítséget nyújt a félénkség, a szorongás leküzdésében, a harmonikus személyiségfejlesztésben, a személyiség egészének kiteljesedésében. Az önismeret és a társas kultúra fejlesztése a megfelelő önértékelés, a saját személyiség megismerésében nagy jelentőségű. A társas kapcsolatok alakításában, a társadalmi beilleszkedésben elengedhetetlenül szükséges reális önkép, megfelelő önismeret megalapozásában, az egymáshoz való alkalmazkodóképesség, együttműködési készség erősítésében az énekóráknak is fontos szerep jut.

Az együttérzés, segítőkészség, tisztelet készségének fejlesztése a dalokon, játékokon keresztül már a bevezető szakaszban megkezdődik. A beszédértés és beszédcentrikusság előtérbe helyezését a dalok tanulása, szövegüknek elemző elsajátítása, a kifejezések magyarázata segíti az énekórák munkájában.

Az életkornak megfelelő gyermekdalok éneklésével, hallgatásával, gyermekműsorok nézésével és a tapasztalatok megbeszélésével a valóság és a virtuális valóság megkülönböztetését segítjük elő. A tanulás iránti érdeklődés felkeltésével, személyes élmények biztosításával, új ismeretek átadásával már ebben az életkorban segítjük a tudatos tanulás megalapozását.

|  |  |  |  |  |
| --- | --- | --- | --- | --- |
| **Témakör** | | **1. Zenei reprodukció** | | **Javasolt óraszám: 108 óra**  **72 óra** |
| **A témakör nevelési-fejlesztési céljai** | | Az óvodából és otthonról hozott énekes-zenei kifejezőképesség szintjének fejlesztése, a hangterjedelem bővítése.  Ritmushangszeres megszólaltatások, ritmuszenekar kialakítása, egyszerű ritmusok szabad, kötetlen megszólaltatása, dalkíséretek ritmushangszerekkel.  Zenei alkotás a megismert ritmikai, dallami, tempó- és dinamikai elemekkel.  A zenei kreativitás és fantázia fejlesztése játékos gyakorlatokkal, énekes, ritmushangszeres és mozgásos rögtönzésekkel.  Énekes rögtönzések, az énekhang, éneklési kedv fejlesztése.  Tájékozódás kialakítása a különféle kottarendszerek írásában, olvasásában, felismerésében, a zenei hangok megjelenítésében.  A kottaírás és -olvasás elemi szintjének kialakítása.  A perceptív, a cselekvéses, a fogalomalkotó, logikus gondolkodás fejlesztése.  Azonosítás, összehasonlítás, megkülönböztetés, csoportosítás, konkretizálás, válogatás képességének fejlesztése.  Motorikus és auditív funkciók összekapcsolása,  észlelés, figyelem- és emlékezetfejlesztés. Algoritmizált és fogalomalkotó gondolkodás fejlesztése. | | |
| **Fejlesztési ismeretek** | | | **Fejlesztési tevékenységek** | |
| 1.1 ÉNEKLÉS  Óvodás dalok-gyermekdalok  Dalok az állatokról  Gyermekdalok, körjátékok  Ünnepek dalai  Évszakok dalai  Kánonéneklés | | | Éneklés különféle tempókban (lassan, gyorsan, közepesen) és dinamikával (halkan, hangosan).  Törekvés a tiszta éneklés, az értelmes szövegkezelés szabályainak betartására.  Törekvés a dalkezdés és dalzárás pontosságának betartására.  Ritmuskíséretes éneklés.  Részvétel a közös éneklésben, dalok tanulásában, a különféle éneklési játékokban, gyakorlatokban. | |
| 1.2 GENERATÍV KREATÍV ZENEI TEVÉKENYSÉG  Ritmushangszeres játékok, szabad és kötött formákban  Hangulatok, érzelmi állapotok kifejezése hangszeres és énekes formákban  A zene jellemzőinek megjelenítése mozgással | | | A tanult dalok felismerése jellemző ritmus-, dallam- vagy szövegmotívumaik alapján.  A tanult dalok csoportosítása adott szempontok alapján.  Aktív, cselekvő részvétel a körjátékok, mozgásos játékok tanulásában, előadásában, a különböző játékos gyakorlatokban.  Egyéni adottságok szerint részvétel a közös játékokban, megszólaltatásokban.  Dallam írása komponálása vershez, adott ritmushoz.  Aktív részvétel a zenére történő ritmikus mozgásokban, a tér- és formagyakorlatokban, szabad és kötött formákban.  Énekes rögtönzések kialakítása. | |
| 1.3 ZENEI ISMERETEK FELISMERŐ  KOTTAOLVASÁS  Egyszerű ritmusértékek  Kettes ütem, ütemvonal, záróvonal, ismétlőjel   * Szolmizációs hangok fogalma és kézjeleik /gyengénlátók esetében javasolható, vakok esetében nem elvárható/.   Ritmuskotta, három vonalas kotta, színes kotta  Betűkotta  Ötvonalas kotta, rögzített dó-hellyel | | | Alapvető zenei ismeretek szerzése a ritmusok jelölése, megszólaltatása terén.  A tanult ritmusértékek felismerése, részvétel írásukban, olvasásukban.  Törekvés a szolmizációs hangok felismerésére és használatára, valamint a kézjelek megismerésére, pontos használatára /gyengénlátók esetében javasolható, vakok esetében nem elvárható/. | |
| **Fogalmak** | Ritmus, dallam, szöveg. Lassú, közepes, gyors tempó. Halk és hangos éneklés. Pontos szövegkiejtés, artikuláció. Körjáték, ünnep, évszak.  Kánonéneklés. Ritmushangszer, ritmuszenekar. Kíséret. Szabad játék. Ritmikus mozgás. Dallamrögtönzés. Ritmusérték, -jelölés. Vonal és vonalköz. Szín, hang. | | | |

|  |  |  |  |  |
| --- | --- | --- | --- | --- |
| **Témakör** | | **2. Zenei befogadás** | | **Javasolt óraszám: 108 óra**  **72 óra** |
| **A témakör nevelési-fejlesztési céljai** | | A zenei befogadást elősegítő képességek erősítése.  A zenei memória, a zenei fantázia, a zenei történéseket megelőlegező képességek alakítása.  A zenei hallás fejlesztése, az irányított figyelem alkalmazásának gyakorlása.  A dallamhallás képességének erősítése.  Az emocionális érzékenység fejlesztése, differenciálás a hangok között.  Alapvető ismeretek szerzése a hangok jellemző tulajdonságairól.  Figyelem irányultságának és intenzitásának fejlesztése.  Auditív figyelem fejlesztése, hangszínek és fogalmak összekapcsolása.  A hangzás különbségeinek megfigyelése.  Perceptív és cselekvéses gondolkodás fejlesztése. | | |
| **Fejlesztési ismeretek** | | | **Fejlesztési tevékenységek** | |
| 2.1 BEFOGADÓI KOMPETENCIÁK FEJLESZTÉSE  Hangok, zajok, zörejek  Hangok, hangzások | | | A hallott részletek elemzése, megbeszélése.  Ritmus- és dallam megszólaltatása fokozatosan, emlékezetből.   * Alapritmusok, ütemfajták, egyszerű dallamfordulatok felismerése kézjelről, (színes kottáról /gyengénlátók esetében javasolható, vakok esetében nem elvárható/.)   .  Dallamfordulatok elemzése: ismétlődés, lépés, ugrás a dallamokban. | |
| 2.2 ZENEHALLGATÁS  Környezetünk hangjai  Zajok, zörejek, zenei hangok  Kellemes és kellemetlen hangok  Egyidejű hangzások  Emberi hang: beszéd- és énekhangok | | | A többször hallott, meghallgatott hangok, környezetünk hangjainak, a ritmushangszerek hangjának felismerése.  Több hangszer egyidejű hangzásának felismerése.  Az emberi hang sokféleségének megfigyelése, felismerése.  A hang különféle jellemzőinek megállapítása, összehasonlítása. | |
| **Fogalmak** | Zenei emlékezet, zenei fantázia. Zörej, zenei hang, beszédhang, énekhang. Hangerő, hangmagasság, hangszín, időtartam. Kellemes és kellemetlen hang. | | | |

|  |  |
| --- | --- |
| **Összegzett tanulási eredmények a két évfolyamos ciklus végére** | Az értelmi és érzelmi kifejezés gazdagságának fejlődése.  Az éneklési kedv, az énekhang, a zenei hallás és a muzikalitás fejlődése.  Képesség a hallás utáni daltanulásra.  Játékbátorság erősödése, kreativitás fejlődése.  Képesség az örömteli zenélésre.  Bátorság a zenei folyamatok mozgásos ábrázolása terén.  Ritmusok felismerése, hangzás után és kottaképről egyaránt.  Törekvés a ritmusok pontos megszólaltatására.  Ismeretek a ritmusok írásáról, olvasásáról.  A ritmusérzék fejlődése, aktív részvétel a közös játékokban, megszólaltatásokban.  A közös zenélés szabályainak betartása.  Dallamok éneklése a kották segítségével.  A zenei hallás és a zenei memória fejlődése.  A többször hallott hangok felismerése, differenciálás a hangok között.  Az emberi hang (beszéd és énekhang) sokféleségének megfigyelése, felismerése, kifejezése. A zenei hang jellemző tulajdonságainak összehasonlítása, felismerése, kifejezése.  Aktív befogadás, érzelmi átélés. |

**3–4. évfolyam**

A 3–4. évfolyam kiemelt célja a tanulási képességek intenzív fejlesztése. E szakasz feladatai a kreativitásra, a tevékenységre való ösztönzés, a tanulók személyiségének érése, önismeretük fejlődése a tanulási, viselkedési szokások kialakításával, magatartási normák közvetítésével.

Az énekórai munkának segítenie kell a tanulókat a kapcsolatrendszerük építésében, az önmegvalósítás, önkifejezés gyakorlásában, a megfelelő önértékelés erősítésében. A fokozódó kitartással történő együttműködés, a családi és iskolai szerepek megismerése erősíti a társas kultúra érzését.

A differenciálás fontos szerepet játszik énekórai feladatok megvalósításában is, kiemelt figyelmet fordítva az anyanyelvi kommunikáció segítésére a beszédértés és beszédcentrikusság előtérbe helyezésével a tanulók egyéni sajátosságaihoz való igazodás mellett. A gondolkodási műveletek és a funkcionális képességek, a konkrét cselekvéssel összekapcsolt tapasztalatszerzés, a szabálytudat kialakítása fejlődik az ének-zene tanítása által.

|  |  |  |  |  |
| --- | --- | --- | --- | --- |
| **Témakör** | | 1. **Zenei reprodukció** | | **Javasolt óraszám: 72 óra** |
| **A témakör nevelési-fejlesztési céljai** | | Az éneklési kultúra fejlesztése, dalok tanulása, közös és egyéni éneklése.  Szöveg – dallam – ritmus pontos párosítása.  Az élményekből fakadó éneklési kedv fejlesztése.  Az értelmi és érzelmi kifejezés gazdagságának erősítése.  Dalok felismerése jellemző motívumaik alapján.  Tapasztalatok szerzése a kánonéneklés terén.  Személyiségfejlesztés, közösségépítés az éneklés segítségével.  A ritmus- és dallamhangszeres improvizáció készségének fejlesztése, a tanult zenei szerkezetek, tempók, dinamikai árnyalatok, valamint az eltérő karakterek felhasználásával.  A mozgásos rögtönzések fejlesztése a fantázia szabadságával.  A kreativitás fejlesztése, az örömteli zenélés képességének átélése.  A zenei fantázia fejlesztése.  A ritmikai és dallami ismeretek bővítése, erősítése.  A kottaírás- és olvasás elemi szintjének megerősítése.  A relatív szolmizáció használata, a dó hang helyének változásai.  Ritmusok és dallamok felismerése kotta alapján hallás után, a belső hallás erősítése.  Érzelmi átélés, ráhangolódás segítése, odafordulás, beleélés elérése.  Cselekvéses, perceptív, fogalomalkotó, analógiás és logikus gondolkodás fejlesztése.  Koncentráció-, kreativitás- és figyelemfejlesztés,  érzelmi-akarati beállítódás.  Ráismerés, felismerés, besorolás, megkülönböztetés, összehasonlítás képességének fejlesztése.  Auditív és téri tájékozódás fejlesztése.  Észlelés, megismerés, megértés, rögzítés, azonosítás, bevésés folyamatának erősítése.  Összefüggések felismerése.  Hangzás – név – jel kapcsolat erősítése.  Auditív és motoros kapcsolat fejlesztése. | | |
| **Fejlesztési ismeretek** | | | **Fejlesztési tevékenységek** | |
| 1.1 ÉNEKLÉS  Gyermekdalok, körjátékok  Dalok az állatokról, évszakokról, ünnepekről  Párosító dalok  Virágénekek  Régi stílusú magyar népdalok  Új stílusú magyar népdalok  Más népek dalai  Kánonok | | | Élményszerzés az örömteli éneklés gyakorlásával. Egyéni képességeik szerinti részvétel a közös éneklésben, daltanulásban.  Minél több tanult dal, közös és egyéni, átélt, a tartalomnak megfelelő énekléssel történő előadása.  Törekvés a kifejező, tiszta éneklésre, az értelmes szövegkezelésre, a helyes légzés és artikuláció tanult szabályainak betartására.  Érzelmi azonosulás a dalok hangulatával, tartalmával, megfelelő tempó és hangerő választása a dalok előadásához.  A tanult dalok felismerése, jellemző ritmus-, dallam- vagy szövegmotívumaik alapján  A tanult dalok csoportosítása adott szempontok alapján.  Ritmuskíséretes éneklés.  Zenei ízlés fejlődése, kedvenc dalok választása. | |
| 1.2 GENERATÍV KREATÍV ZENEI TEVÉKENYSÉG  Énekes rögtönzések  Hangszeres rögtönzések  Hangulatok, érzelmi állapotok kifejezése hangszeres és énekes formákban | | | Dallamok kitalálása saját névre, mondókák, versek megzenésítése, zenés előadása, kötött és szabad formákban.  Aktív részvétel a ritmusosztinátiós gyakorlatokban, ritmuszenekari megszólaltatásokban.  Ellenritmus-, rákritmus megszólaltatása.  Kérdés-válasz játékok kitalálása ritmusokkal és dallamokkal.  A zenei élmények kifejezése változatos formákban.  A zenei összetevők megjelenítése mozgásos formákban, kötött és szabad gyakorlatok zenére.  Dramatizálható zenei anyagok mozgásos megjelenítése, szabad és kötött formákban. | |
| 1.3 ZENEI ISMERETEK FELISMERŐ KOTTAOLVASÁS  A négyes ütem  A hármas ütem  Újabb ritmusértékek  További szolmizációs hangok, a teljes hétfokú hangsor  Számkotta  Ötvonalas kotta írása-olvasása, A vándorló dó-hellyel fogalma | | | Új ismeretek szerzése a ritmusok jelölése, megszólaltatása terén.  A tanult ritmusértékek felismerése, részvétel írásukban, olvasásukban.  Tájékozódás a képzeletbeli hanglétrán és a vonalrendszerben.  Törekvés a szolmizációs hangok és kézjelek pontos használatára /gyengénlátók esetében javasolható, vakok esetében nem elvárható/, a hétfokú hangsor megismerésére  Aktív részvétel a ritmikus játékokban, gyakorlatokban, versek, mondókák ritmizálásában, ritmusok differenciált megszólaltatásában.  Aktív részvétel kották másolásában, írásában- olvasásában, tanári segítségnyújtás mellett.  Kottaolvasás „némán”, a belső hallás tudatosítása.  Különféle kották használata tanári segítséggel. | |
| **Fogalmak** | Ritmus, dallam, szöveg, tartalom és hangulat. Szómagyarázat.  Párosító dal, virágének. Régi stílus, új stílus.  Dalkezdés és -zárás. Lassú, közepes és gyors tempó, lassítás, gyorsítás. Halk és hangos éneklés, halkítás, hangosítás.  Ritmuszenekar, ellenritmus, rákritmus. Ritmus-osztinató. Ritmusérték.  Zenei kérdés-válasz. Zene és mozgás.  Dallamrögtönzés.  Ötfokú hangsor, hétfokú hangsor.  Szám és hang. Vándorló dó-hang. Belső hallás. | | | |

|  |  |  |  |  |
| --- | --- | --- | --- | --- |
| **Témakör** | | **2. Zenei befogadás** | | **Javasolt óraszám: 72 óra** |
| **A témakör nevelési-fejlesztési céljai** | | A zenei befogadást elősegítő képességek erősítése.  A koncentráció, a zenei memória, a zenei fantázia, a zenei történéseket megelőlegező képességek alakítása, fejlesztése.  A belső hallás tudatosítása, erősítése.  Ritmusok felismerése hallás kottakép alapján.  A dallamhallás képességének erősítése.  A zenei hallás fejlesztése, az irányított figyelem alkalmazásának gyakorlása.  Az irányított figyelmű zenehallgatás kialakítása, megfigyelési szempontok segítségével a zeneművek elemzése.  Egyre hosszabb zenei részletek hallgatása.  Az emocionális érzékenység fejlesztése, differenciálás a zenei hangok, hangzások között. Vokális és instrumentális hangszínek felismerése, a hangszínhallás fejlesztése.  A zenei memória fejlesztése.  A figyelem irányultságának és intenzitásának fejlesztése.  Összehasonlítás, azonosítás, megkülönböztetés, összefüggések felismerése képességének fejlesztése.  Hangzás – név – jel kapcsolat felismerése.  Auditív és motoros kapcsolat erősítése.  Logikus, analógiás, perceptív és cselekvéses gondolkodás fejlesztése. | | |
| **Fejlesztési ismeretek** | | | **Fejlesztési tevékenységek** | |
| 2.1 BEFOGADÓI KOMPETENCIÁK FEJLESZTÉSE  Hangok, hangzások  Játékok, gyakorlatok a zenei fantázia erősítésére  Történetek, érzések, élmények, hangulatok | | | Részvétel játékokban, gyakorlatokban a zenei fantázia és a belső hallás fejlesztésére.  Konszonáns és disszonáns hangzások felismerése, elemzése.  A hangzás keltette érzések megfogalmazása.  Történetek, érzések, élmények, hangulatok kifejezése zenei eszközök segítségével.  Ritmus- és dallam megszólaltatása fokozatosan, emlékezetből.  Alapritmusok, ütemfajták, egyszerű dallammotívumok felismerése kézjelről /gyengénlátók esetében javasolható, vakok esetében nem elvárható/., színes kottáról, betűkottáról, kottaképről.  Dallamok irányának, mozgásának követése, érzékelése.  Egyszerűbb dallampárok összehasonlító megfigyelése: azonosság, hasonlóság, különbözőség.  Dallamsorok elemzése, összehasonlítása, jelölése.  Dalok felismerése rövid zenei részlet alapján. | |
| 2.2 ZENEHALLGATÁS  Környezetünk hangjai  Hangszerek hangzása, zenei hangok  Egyidejű hangzások  Kórusok hangzása  A tanult dalok különböző stílusú (klasszikus, népzenei, könnyűzenei) feldolgozásai  Részletek zenés mesékből, cselekményes zeneművekből, klasszikus zenei művekből | | | A többször hallott, meghallgatott zenei részletek felismerése.  A zenehallgatás tanult szabályainak a betartása.  Kezdetben rövid ideig tartó, később egyre hosszabb zenei részletek irányított figyelmű meghallgatása, elemzése.  Hangszerek hangjának felismerése, több hangszer egyidejű hangzásának felismerése.  Kórusok hangjának, hangzásának megfigyelése.  A hangzás különbségeinek megfigyelése. | |
| **Fogalmak** | Ritmussor, dallamsor. Dallampár. Kellemes és kellemetlen hangzás. Hangszer, kórus. Zenés mese. Megfigyelési szempont. | | | |

|  |  |
| --- | --- |
| **Összegzett tanulási eredmények a két évfolyamos ciklus végére** | Kulturált, esztétikus közös és egyéni éneklés.  Az éneklési kedv és énekbátorság erősödése.  Énekhang, éneklési kedv fejlődése, részvétel a különféle éneklési játékokban, gyakorlatokban.  Ismeretek a tanult dalok kapcsán (tartalom, hangulat, szerkezet).  Dalcsokor összeállítása, kedvenc dalok választása.  Képesség a hallás utáni daltanulásra.  Részvétel kánonéneklésben.  Muzikalitás, zenei hallás fejlődése.  A zenei kreativitás fejlődése.  Aktív részvétel a ritmikai, dallami és mozgásos improvizációkban.  Az örömteli zenélés képességének átélése.  Növekvő játékbátorság a zenei folyamatok mozgásos ábrázolása terén.  Ritmusok felismerése, írása-olvasása, pontos megszólaltatása.  A ritmusérzék fejlődése, aktív részvétel a ritmikus játékokban, gyakorlatokban.  A tanult kották felismerése, olvasása, dallamok éneklése kották segítségével.  Az írásbeli feladatok pontos kivitelezése tanári segítségnyújtás mellett.  Egyre nagyobb fokú önállóság a zenei írás-olvasás terén.  A zenei hallás, a zenei memória, a muzikalitás fejlődése.  A többször hallott hangok, hangzások felismerése.  Dalok felismerése jellemző részleteik alapján.  A tanult hangszerek, kórusok hangjának, hangzásának felismerése, többszöri meghallgatás után.  Zenei részletek irányított figyelmű hallgatása.  Aktív befogadás, érzelmi átélés. |